Salastatuse tase Millal Kes Tähistus Salastatuse taseme vähendamine/salastatuse taseme kaotamine/hävitamine

Kes Millal

TRÈS SECRET UE/EU TOP SECRET: Sellist kategooriat kasutatakse ainult sellise teabe ja materjali puhul, mille loata avaldamine võib väga tõsiselt kahjustada Euroopa Liidu või ühe või mitme Euroopa Liidu liikmesriigi olulisi huve [II jao punkt 1]. Kategooriasse TRÈS SECRET UE/EU TOP SECRET kuuluvate varade kahjustamine võib: — seada otsesesse ohtu Euroopa Liidu või ühe selle liikmesriigi või sõbralike riikide sisemise stabiilsuse — tekitada erakordselt tõsist kahju suhetele sõbralike valitsustega — põhjustada otseselt hulgaliselt surmajuhtumeid — tekitada erakordselt tõsist kahju liikmesriikide töö tulemuslikkusele või julgeolekule või muude osaliste jõududele või eriti väärtuslike julgeoleku- või luureoperatsioonide jätkuvale tõhususele — tekitada tõsist pikaajalist kahju Euroopa Liidu või selle liikmesriikide majandusele. Liikmesriigid: nõuetekohase loa saanud isikud (koostajad) [III jao punkt 4]; peasekretariaat: nõuetekohase loa saanud isikud (koostajad) [III jao punkt 4], peasekretär/kõrge esindaja ja peasekretäri asetäitja. Dokumentide koostajad määravad kuupäeva või ajavahemiku, mille jooksul võib salastatuse kategooriat alandada või selle kaotada. Kui see ei ole võimalik, vaatavad nad dokumendid hiljemalt iga viie aasta järel läbi, et teha kindlaks, kas esialgne salastatuse kategooria on endiselt vajalik [III jao punkt 10]. Salastatuse kategooria TRÈS SECRET UE/EU TOP SECRET kantakse salastatuse kategooriasse TRÈS SECRET UE/EU TOP SECRET kuuluvatele dokumentidele ja vajaduse korral kantakse neile mehaaniliselt ja käsitsi kaitsetähistus ESDP [II jao punkt 8]. Euroopa Liidu salastatuse kategooria nimetus märgitakse iga lehekülje ülemisse ja alumise serva ning kõik lehed nummerdatakse. Igal dokumendil peab olema kirjas viitenumber ja kuupäev; viitenumber tuleb märkida igale lehele. Kui dokumente levitatakse mitme koopiana, peab iga koopia esilehel olema kirjas koopia number ja dokumendi lehekülgede arv. Esimesel leheküljel tuleb loetleda kõik lisad ja manustatud materjalid [VII jao punkt 1]. Salastatuse taset võib alandada või selle kaotada ainult koostaja või peasekretär/kõrge esindaja või peasekretäri asetäitja, kes teatab muudatusest kõigile adressaatidele, kellele dokument või selle koopia saadeti [VIII jao punkt 9]. Salastatuse kategooriasse TRÈS SECRET UE/EU TOP SECRET kuuluvaid dokumente hävitab nende dokumentide eest vastutav keskregister või alamregister. Iga hävitatud dokumendi kohta koostatakse hävitamisakt, millele kirjutavad alla salastatuse kategooria TRÈS SECRET UE/EU TOP SECRET kontrolliametnik ja hävitamist tunnistama kutsutud ametnik, kes peab olema läbinud julgeolekukontrolli salastatuse kategooria TRÈS SECRET UE/EU TOP SECRET jaoks. Logiraamatusse tehakse vastav märkus. Register säilitab hävitamisakte koos ringkäigulehega kümme aastat [VII jao punkt 31]. Ülejäänud koopiad ja dokumendid, mida enam ei vajata, tuleb hävitada [VII jao punkt 31]. Salastatuse kategooriasse TRÈS SECRET UE/EU TOP SECRET kuuluvad dokumendid, kaasa arvatud salastatuse kategooriasse TRÈS SECRET UE/EU TOP SECRET kuuluvate dokumentide koostamise käigus tekkinud salastatud jäätmed (näiteks vigased koopiad, mustandid, trükitud märkmed ja koopiapaber) hävitatakse salastatuse kategooria TRÈS SECRET UE/EU TOP SECRET ametniku järelevalve all kas põletamise, paberimassiks muutmise või narmastamise teel või muutes need muul viisil loetamatuks nii, et neid ei ole võimalik enam kokku panna.

SECRET: Sellist kategooriat kasutatakse ainult sellise teabe ja materjali puhul, mille loata avaldamine võib tõsiselt kahjustada Euroopa Liidu või ühe või mitme Euroopa Liidu liikmesriigi olulisi huve [II jao punkt 2]. Kategooriasse SECRET UE kuuluvate varade kahjustamine võib: — tekitada rahvusvahelisi pingeid — kahjustada tõsiselt suhteid sõbralike valitsustega — seada otseselt ohtu elu või kahjustada tõsiselt avalikku korda või üksikisikute julgeolekut või vabadust — tekitada tõsist kahju liikmesriikide töö tulemuslikkusele või julgeolekule või muude osaliste jõududele või väga väärtuslike julgeoleku- või luureoperatsioonide jätkuvale tõhususele — tekitada märkimisväärset materiaalset kahju Euroopa Liidu või ühe tema liikmesriigi finants-, monetaar-, majandus- ja kaubandushuvidele. Liikmesriigid: volitatud isikud (koostajad) [III jao punkt 2]; peasekretariaat ja Euroopa Liidu detsentraliseeritud asutused: nõuetekohase loa saanud isikud (koostajad) [III jao punkt 2], peadirektorid, peasekretär/kõrge esindaja ja peasekretäri asetäitja. Dokumentide koostajad määravad kuupäeva või ajavahemiku, mille jooksul võib salastatuse kategooriat alandada või selle kaotada. Kui see ei ole võimalik, vaatavad nad dokumendid hiljemalt iga viie aasta järel läbi, et teha kindlaks, kas esialgne salastatuse kategooria on endiselt vajalik [VII jao punkt 1]. Salastatuse kategooria SECRET UE kantakse salastatuse kategooriasse SECRET UE kuuluvatele dokumentidele ja vajaduse korral kantakse neile mehaaniliselt ja käsitsi kaitsetähistus ESDP [III jao punkt 8]. Euroopa Liidu salastatuse kategooria nimetus märgitakse iga lehekülje ülemisse ja alumise serva ning kõik lehed nummerdatakse. Igal dokumendil peab olema kirjas viitenumber ja kuupäev; viitenumber tuleb märkida igale lehele. Kui dokumente levitatakse mitme koopiana, peab iga koopia esilehel olema kirjas koopia number ja dokumendi lehekülgede arv. Esimesel leheküljel tuleb loetleda kõik lisad ja manustatud materjalid [VII jao punkt 1]. Salastatuse taset võib vähendada või selle kaotada ainult koostaja või peasekretär/kõrge esindaja või peasekretäri asetäitja, kes teatab muudatusest kõigile adressaatidele, kellele dokument või selle koopia saadeti [VII jao punkt 9]. Salastatuse kategooriasse SECRET UE kuuluvaid dokumente hävitab nende dokumentide eest vastutav register sellise isiku järelevalve all, kes on läbinud julgeolekukontrolli. Salastatuse kategooriasse SECRET UE kuuluvate hävitatud dokumentide loetelu kantakse allakirjutatud hävitamisaktile, mida register säilitab koos hävitamislehtedega vähemalt kolm aastat [VII jao punkt 32]. Ülejäänud koopiad ja dokumendid, mida enam ei vajata, tuleb hävitada [VII jao punkt 31]. Salastatuse kategooriasse SECRET UE kuuluvad dokumendid, kaasa arvatud kõik salastatuse kategooriasse SECRET UE kuuluvate dokumentide koostamise käigus tekkinud salastatud jäätmed (näiteks vigased koopiad, mustandid, trükitud märkmed ja koopiapaber) hävitatakse kas põletamise, paberimassiks muutmise või narmastamise teel või muutes need muul moel loetamatuks selliselt, et neid ei ole võimalik enam kokku panna [VII jao punktid 31 ja 32].

CONFIDENTIEL UE: Sellist kategooriat kasutatakse sellise teabe ja materjali puhul, mille loata avaldamine võib kahjustada Euroopa Liidu või ühe või mitme Euroopa Liidu liikmesriigi olulisi huve [II jao punkt 3]. Kategooriasse CONFIDENTIEL UE kuuluvate varade kahjustamine võib: — kahjustada oluliselt diplomaatilisi suhteid, st anda alust ametlikuks protestiks või muudeks sanktsioonideks — piirata üksikisikute julgeolekut või vabadust — tekitada kahju liikmesriikide töö tulemuslikkusele või julgeolekule või muude osaliste jõududele või väärtuslike julgeoleku- või luureoperatsioonide tõhususele — õõnestada märkimisväärselt suurorganisatsioonide rahalist elujõudu — takistada raskete kuritegude uurimist või soodustada nende toimepanekut — olla märkimisväärses vastuolus Euroopa Liidu või selle liikmesriikide finants-, monetaar-, majandus- ja kaubandushuvidega — takistada tõsiselt Euroopa Liidu oluliste põhimõtete väljatöötamist või toimimist — peatada või muul viisil märkimisväärselt häirida olulisi Euroopa Liidu toiminguid. Liikmesriigid: volitatud isikud (koostajad) [III jao punkt 2]; peasekretariaat ja Euroopa Liidu detsentraliseeritud asutused: nõuetekohase loa saanud isikud (koostajad) [III jao punkt 2], peadirektorid, peasekretär/kõrge esindaja ja peasekretäri asetäitja. Dokumentide koostajad määravad kuupäeva või ajavahemiku, mille jooksul võib salastatuse kategooriat alandada või selle kaotada. Kui see ei ole võimalik, vaatavad nad dokumendid hiljemalt iga viie aasta järel läbi, et teha kindlaks, kas esialgne salastatuse kategooria on endiselt vajalik [III jao punkt 10]. Salastatuse kategooria CONFIDENTIEL UE kantakse salastatuse kategooriasse CONFIDENTIEL UE kuuluvatele dokumentidele ja vajaduse korral kantakse neile kaitsetähistus ESDP mehaaniliselt ja käsitsi või trükkides eelnevalt tembeldatud ja registreeritud paberile [II jao punkt 8]. Euroopa Liidu salastatuse kategooria nimetus märgitakse iga lehekülje ülemisse ja alumise serva ning kõik lehed nummerdatakse. Igal dokumendil peab olema kirjas viitenumber ja kuupäev. Esimesel leheküljel tuleb loetleda kõik lisad ja manustatud materjalid [VII jao punkt 1]. Salastatuse taset võib alandada või selle kaotada ainult koostaja või peasekretär/kõrge esindaja või peasekretäri asetäitja, kes teatab muudatusest kõigile adressaatidele, kellele dokument või selle koopia saadeti [VII jao punkt 31]. Salastatuse kategooriasse CONFIDENTIEL UE kuuluvaid dokumente hävitab nende dokumentide eest vastutav register sellise isiku järelevalve all, kes on läbinud julgeolekukontrolli. Nende hävitamine dokumenteeritakse siseriiklike õigusnormide kohaselt ning peasekretariaadi ja Euroopa Liidu detsentraliseeritud asutuste puhul peasekretäri/kõrge esindaja või peasekretäri asetäitja juhtnööride kohaselt [VII jao punkt 33]. Ülejäänud koopiad ja dokumendid, mida enam ei vajata, tuleb hävitada [VII jao punkt 31]. Salastatuse kategooriasse CONFIDENTIEL UE kuuluvad dokumendid, kaasa arvatud kõik salastatuse kategooriasse CONFIDENTIEL UE kuuluvate dokumentide koostamise käigus tekkinud salastatud jäätmed (näiteks vigased koopiad, mustandid, trükitud märkmed ja koopiapaber) hävitatakse kas põletamise, paberimassiks muutmise või narmastamise teel või muutes need muul moel loetamatuks selliselt, et neid ei ole võimalik enam kokku panna [VII jao punktid 31 ja 33].